# Barić Draga

### Izvor: Wikipedija

Barić Draga - uvala

Barić Draga je podvelebitsko mjesto uz more. Nalazi se u sastavu općine Karlobag u Ličko-senjskoj županiji. Smješteno je u središte obalnog odsjeka podno Velebita između Devčić Drage i rta Dugi.

## [uredi] Zemljopis

### [uredi] Cestovni pravci i okolna mjesta

Barić Draga - Pogled sa zapadne strane

Smještena je na cestovnom pravcu Zadar - Rijeka. Od Zadra je udaljena 65km u pravcu Rijeke. Geografska širina je 44 22 sjeverno,dužina 15 16 istočno. Nalazi se u podvelebitskom kanalu,nasuprot nje je otok Pag. Bliži gradovi su Karlobag, Starigrad, Zadar, Pag,Novalja. U blizini se nalazi i nacionalni park Starigrad-Paklenica,te park prirode Velebit. Najbliža manja mjesta su Devčić Draga, Lukovo Šugarje,te Mandalina i Tribanj-Kruščica. Obala u tom području je dosta razvijena,te je čini niz uvala i lučica. Okolne uvale su Dračuša, Pržunac, Pržunčić, Široka,Portić, Križ, Dujmovača. Plaže su šljunkovite.

### [uredi] More i vjetar

Temperature mora su nešto niže nego u ostalim dijelovima Hrvatske, a razlog tome leži u činjenici da su u ovom području česte vrulje, tj. podzemne velebitske vode koje istječu u more. Upravo to je i razlog vrhunske čistoće i kvalitete mora, a samim time i morske flore i faune.
Ovaj kraj poznat je i po - buri. Sjeverni vjetar koji ovdje puše često je i orkanskih razmjera. To je jedan od razloga i čistoće, ali i relativno nešto niže temperature mora. Bura je uzrok i mnogih brodolma koji su se dogodili u ovom kraju, od kojih su neki završili tragično od kojih je najsvježiji primjer mladog češkog turista koji je izgubio život, uslijed jednog takvog iznenadnog ljetnog burina.

### [uredi] Reljef

Barić Draga - mulo

Obala i čitava primorska padina ovog odsjeka građena je od vapnenca i breče gornje krede; pravac pružanja slojeva paralelan je s obalom. Razlike petrografskog sastava, osobito kod breča, nagib primorske padine i slojeva, broj i veličina suhih draga ( vododerine) , koje se spuštaju k moru, određuju oblik razvedenosti toga dijela obale. Djelovanje valova najjače je u dragi za bure, kada se osječa štiga. Mjestimično se može naći i šljunkovitih žala. Njihov je postotak u vezi sa sastavom breča, koje se pod udarom valova mehanički lako rasipaju.

### [uredi] Uvale

Barić Draga - Pogled na staru dragu

Važnije uvale u blizini Barić Drage su : Običaj, Lisarica, Mandalina ( Trstenica) , Tamnička, Dujmovača, Veli i Mali Pržunac, Dračuša i Devčić Draga. Ove drage i uvale se nalaze na ulazu uskih draga. Dobri su zakloni od bure za manje brodove, a Tamnička i djelomično Mandalina vrlo su dobro zaklonjene i od sjeverozapadnih vjetrova. U uvali Mandaline izgrađen je mali zidani gat, uz koji je dubina 2, 5 - 4m ; uza nj mogu pristati po dva manja broda. Ova je uvala u doba Austro-Ugarske monarhije bila granica između Hrvatskog primorja i Dalmacije. Vrijednost je ove uvale u tome što se u njoj od svih luka Velebitskog kanala najmanje osjeća štiga, te se u nju mogu ukloniti i veći brodovi. Gotovo u svim uvalama, a pogotovo u Barić Dragi, izgrađene su bitve za vezanje brodova, a Barić Draga, Lisarica, Devčić Draga i Pržunac imaju i gatove od grubo istesana i naslagana kamenja. Istaknute su točke rt Široka i rt Dugi.

## [uredi] Stanovništvo

Barić Draga - Fešta 7.7.2007 povodom otvorenja nove rive

Prema poslijednjem popisu stanovnika broji 124 stanovnika(2001. godina). Apsolutna većina u mjestu su Hrvati. Uglavnom je migrilalo prema većim sredinama, ponajprije prema Zadru i Rijeci, te jedan manji dio prema Zagrebu i Splitu i to uglavnom nakon drugog svjetskog rata. Lokalno stanovništvo se uglavnom bavi ribolovom i turizmom. Stanovništvo je pomorski orijentirano,dok se u današnje vrijeme više bave ekonomskim djelatnostima. Za ljude iz Barić Drage se zna reći da su uspješni trgovci i pomorci. Barić Draga broji oko 400 kuća od kojih su većina kuće za odmor. U prošlosti stanovništvo je živjelo u malenim zaseocima patronimičkih naziva : Devčići, Šarići, Vukići i Zubčići ( Lisarica) . Iako je stanovništvo povezano s planinom ono je većinom upućeno na more.

## [uredi] Uprava

Barić Draga se nalazi u sastavu općine Karlobag. Načelnik općine Karlobag je Ivica Bačić.

## [uredi] Gospodarstvo

Stanovništvo je uglavnom migriralo prema većim gradovim(Zadar, Rijeka) te se bavi ekonomskim djelatnostima, dok kod preostalog domicilnog stanovništva dominiraju uslužne i turističke djelatnosti, te ribarstvo.U ovom kraju postoji više ugostiteljskih objekata, ali prvenstveno dominira turizam.

### [uredi] Turizam

Gotovo svi se bave turizmom, prvenstveno iznajmljivanjem privatnog smještaja (apartmani i sobe) - na razini 3 zvjezdice. Barić Draga je privukla veliki broj stranih turista, prvenstveno iz Njemačke, Italije, pa i Slovenije. Razvijen je obiteljski turizam, jer lokalno stanovništvo njeguje dugoročne odnose sa svojim gostima, tako da su česti slučajevi da pojedine njemačke i talijanske obitelji dolaze svake godine u istom terminu i to preko 40 godina, jer se tradicija dolaska na odmor u ovo mjesto prenosi s koljena na koljeno. Ti gosti su se asimilirali s lokalnim stanovništvom, te se na njih više niti ne gleda kao na goste u klasičnom smislu te riječi, već više kao dobre prijatelje.

### [uredi] Ribarstvo

Barić Draga - ribarski brodovi

Što se tiče ribarstava - more u podvelebitskom kraju slovi za najčišći i najkvalitetniji dio jadrana, pa je samim time i riba iz ovog mora vrhunske kvalitete. Najčešće se love oslići i arbuni, ali i ostala visokokvalitena kako bijela, tako i plava riba, a u posebne delicije spadaju poznati škampi koji slove za najkvalitetnije kod nas.

## [uredi] Obrazovanje

U samom srcu mjesta je zgrada škole još iz vremena dok je Barić Draga bila centar obrazovanja ovog kraja. Danas je najbliža osnovna škola u Karlobagu,a srednja u Zadru.

## [uredi] Šport

U Barić Dragi se, kao i u ostalim djelovima Hrvatske, potiče sportsko takmičenje, pa je u skladu s tim napravljen koš pored gradskog kupališta, na kojem se okupljaju svi željni rekreacije. Mladi i stari, igrači i navijači. Važno je spomenuti, košarkaške turnire mladih, koji su se održavali dvije godine za redom, po principu 3 na 3, mješovitih parova sa simboličnom nagradom od 150 kuna koja se dodjeljuje pobjedniku. Za života pokojnog Zvonka Barića održavala su se i tzv. "potezanja konopa".

## [uredi] Zanimljivosti

Barić Draga - Fešta za Veliku Gospu

Svake godine se tradicionalno obilježava Velika Gospa,tj. 15. 8. kada se održava velika fešta. Fešta je središnji dio godine u Barić Dragi. Okupljaju se rodbina i turisti i svi zajedno slave do kasno u noć. Fešta se prvi puta održala 1999. godine, na inicijativu mještana, a organizacijski je prednjačio pokojni Zvonko Barić. Zaštitnik mjesta je Sveti Nikola koji je ujedno i zaštitnik pomoraca.
U sklopu mjesta postoji lokalno groblje, napuštena policijska stanica, te zgrada bivšeg odmarališta policije.

### [uredi] Nova riva

Barić Draga - nova riva

Što se tiče daljneg razvoja mjesta,nedavno je u Barić Dragi otvorena nova preuređena riva, te su obnovljene sve važnije prometnice. U obnovu ovih prometnica i sanaciju rive uloženo je više od 400. 000 kuna. To je najveća investicija u ovo malo ribarsko mjesto u posljednjih 50 godina. Kako sami mještani ističu - prvi puta se u Barić Dragu ulagalo za vrijeme austro-ugarske monarhije, drugi puta za vrijeme bivše jugoslavije i treći put sada.

## [uredi] Vanjske poveznice i informacije

Ličko senjska županija - Barić Draga

Peljar Barić Draga

Turistička zajednica općine Karlobag

Novi List:Barić Draga dobiva novu rivu

Lider Press:Obnovljena dionica Jadranske Magistrale

Novi List:Mještani proslavili izgradnju rive - U Barić Dragi

Večernji List:Modernizacija Jadranske turističke ceste, dionice koja vodi kroz Hrvatsku

Business.hr:Otvorena dionica magistrale od Karlobaga do Sv. Marije Magdalene, za obnovu potrošeno 65 milijuna kuna

Dobavljeno iz "http://hr.wikipedia.org../../../b/a/r/Bari%C4%87_Draga_ee8b.html"

Kategorija: Naselja u Ličko-senjskoj županiji

##### Views

- Članak
- Razgovor
- Trenutna inačica

##### Traži